CELEX: 32007R0904
Language: fi
Date: 2007-07-27 00:00:00
Title: Komission asetus (EY) N:o 904/2007, annettu 27 päivänä heinäkuuta 2007 , tiettyjen tavaroiden luokittelusta yhdistettyyn nimikkeistöön

28.7.2007   
            
            
               FI
            
            
               Euroopan unionin virallinen lehti
            
            
               L 196/37
            
         
      KOMISSION ASETUS (EY) N:o 904/2007,
   annettu 27 päivänä heinäkuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2007.
      
         
            Komission puolesta
         
         Franco FRATTINI
         
         
            Varapuheenjohtaja
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 733/2007 (EUVL L 169, 29.6.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Palana oleva ”pasta filata”-tyyppinen juusto, joka on valmistettu lisäämällä renniiniä ja termofiilisiä bakteereja (esim. Streptococcus thermophilus) maitoon. Hera poistetaan juoksettumisen jälkeen. Tämän jälkeen juustomassa lämmitetään noin 80 °C:een. Juustomassa vaivataan ja venytetään kuitumaisen rakenteen aikaansaamiseksi. Tämän jälkeen tuote paloitellaan osiin (1–3 kg) ja suolataan.
                  Valmistuksen jälkeen juusto kääritään kypsytyskalvoon, ja sitä varastoidaan 1–2 viikkoa alhaisessa lämpötilassa (2–4 °C).
                  Juuston koostumus on painoprosentteina
                  
                              kuiva-aine
                           
                           
                              54,2
                           
                        
                              kokonaisrasvapitoisuus
                           
                           
                              23,3
                           
                        
                              kuiva-aineen rasvapitoisuus
                           
                           
                              43,0
                           
                        
                              rasvattoman aineen vesipitoisuus
                           
                           
                              59,7
                           
                        Juuston maku on mieto, voinen ja hieman suolainen. Sitä käytetään muun muassa pizzajuustona.
               
               
                  0406 10 20
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-nimikkeiden 0406, 0406 10 ja 0406 10 20 nimiketekstien mukaisesti.
                  Tuotteella on objektiivisesti todettavissa olevat tuorejuuston ominaisuudet, erityisesti koostumuksen, ulkonäön ja maun osalta, ja se on valmis syötäväksi pian valmistuksen jälkeen (nimikettä 0406 koskevat harmonoidun järjestelmän selitykset, ensimmäinen kappale, tuote 1).
                  Tästä syystä sitä ei voida luokitella alanimikkeeseen 0406 90, jossa tarkoitetaan ”muita juustoja” kuin sitä edeltävissä alanimikkeissä mainittuja.